
TĘSTINIO RESPUBLIKINIO IKIMOKYKLINIO, PRIEŠMOKYKLINIO AMŽIAUS VAIKŲ KŪRYBINIO PROJEKTO „SPALVŲ SAVAITĖ“ NUOSTATAI

I. BENDROSIOS NUOSTATOS

1. Respublikinio ikimokyklinio, priešmokyklinio amžiaus vaikų kūrybinio projekto (toliau - projekto) nuostatai reglamentuoja projekto tikslus, uždavinius, dalyvius, organizavimo ir vykdymo tvarką.
2. Projektą organizuoja Pasvalio lopšelių-darželių „Liepaitė“ ir „Eglutė“ logopedai.
3. Projektą koordinuoja Pasvalio lopšelio-darželio „Liepaitė“ logopedė metodininkė Aistė Tamošiūnienė ir vyr. logopedė Ligita Stacevičienė, Pasvalio lopšelio-darželio „Eglutė“ logopedė metodininkė Sandra Maračinskienė ir vyr. logopedė Rima Bielskienė. 
4. Projekto partneriai – Pasvalio rajono savivaldybės Švietimo pagalbos tarnyba.
5. Projekto aktualumas.
Spalvos ir jų pažinimas yra šviesiausia vaikystės dalis. Vaikai dievina spalvas ir į kiekvieną reaguoja kitaip, tačiau supranta jas skirtingai nei suaugusieji. Bendraujant su vaikais, spalvos gali tapti geru jūsų sąjungininku tarpusavio bendravimo procese. Spalvos – bene svarbiausia priemonė išreikšti emocijoms, ypatingai toms, kurias labai sunku apsakyti. Tačiau reikėtų nepamiršti, kad su spalvomis mažuosius reikėtų supažindinti pamažu ir teisingai. Maži vaikai pradžioje įsisavina grynas spalvas ir tik palaipsniui pradeda suvokti jų išvestines bei jų atspalvius. Pirmais metais projektas buvo orientuotas į pagrindinių spalvų mokymą/įtvirtinimą, o praėjusiais metais praplėtėme spalvų paletę, įtraukiant kitas spalvas: balta, ruda, oranžinė, violetinė. Šiemet kviečiame atkreipti vaikų dėmesį į spalvų atspalvius: šviesiai ir tamsiai žalia, šviesiai ir tamsiai mėlyna, šviesiai ir tamsiai ruda, šviesiai ir tamsiai pilka. 

II. PROJEKTO TIKSLAS IR UŽDAVINIAI

6.  Tikslas – padėti vaikams įsisavinti žalios, mėlynos, rudos ir pilkos spalvų atspalvius, bei jų pavadinimus.
7. Uždaviniai: 
· Atlikti eksperimentus, padedančius suprasti ir įtvirtinti sąvokas ,,šviesi“, „tamsi“, „šviesus“, „tamsus“, „šviesiai“, „tamsiai“;
· Vykdant menines veiklas, skatinti vaikus vartoti spalvų pavadinimus, nusakant jų atspalvius;
· Ugdyti smulkiosios motorikos, kalbinio kvėpavimo ir kitus įgūdžius.

III. PROJEKTO DALYVIAI

8. Projekto dalyviai – ikimokyklinio, priešmokyklinio amžiaus vaikai, pedagogai.
9. Ugdytiniams projektui pasiruošti padeda ikimokyklinio, priešmokyklinio ugdymo pedagogai, pagalbos mokiniui specialistai.  

IV. PROJEKTO ORGANIZAVIMAS IR TRUKMĖ

10. Projekto organizavimas:
10.1. Pedagogai, norintys dalyvauti projekte, siunčia dalyvio anketą (priedas Nr.1) el. paštu spalvusavaiteprojektas@gmail.com nuo balandžio 11 d. iki balandžio 21 d. 
10.2. Pedagogai, atsiuntę dalyvio anketą, į savo elektroninį paštą gaus organizatorių parengtą, kiekvienai savaitės darbo dienai, medžiagą spalvų mokymui/įtvirtinimui. 
10.3. Pedagogai, naudodamiesi organizatorių atsiųsta medžiaga ir/arba savo idėjomis, balandžio 24-28 d. vykdo projekto veiklas.
10.4. Kiekvienos dienos veiklos fiksuojamos ir kuriamas vienas bendras savaitės koliažas su ugdymo įstaigos pavadinimu arba siunčiamas failas įvardijamas ugdymo įstaigos pavadinimu,  kuris iki gegužės 5 dienos siunčiamas el. paštu spalvusavaiteprojektas@gmail.com.
11. Projekto nuostatai ir virtuali vykdytų veiklų fotografijų paroda bus publikuojama Pasvalio lopšelio-darželio „Liepaitė“ interneto svetainėje https://www.liepaitepasvalys.lt/; socialinio tinklo „Facebook“ paskyroje https://www.facebook.com/liepaite.pasvalys.lt; Pasvalio lopšelio-darželio „Eglutė“ interneto svetainėje http://www.eglutepasvalys.lt/; socialinio tinklo „Facebook“ paskyroje 
https://www.facebook.com/Pasvalio-lop%C5%A1elis-dar%C5%BEelis-Eglut%C4%97-1961222337423454; Pasvalio rajono specialiųjų pedagogų ir logopedų interneto svetainėje https://pasvaliospecialistai.jimdo.com/.

V. BAIGIAMOSIOS NUOSTATOS

11. Visi projekto dalyviai bus apdovanoti padėkos raštais.
12. Pedagogai, dalyvaujantys projekte ir įvykdę visas sąlygas, gaus Pasvalio rajono savivaldybės Švietimo pagalbos tarnybos pažymas (atsiųsime el. paštu). 
13. Dalyvavimas projekte pažymi dalyvio sutikimą su visomis parodos sąlygomis ir šiomis nuostatomis.
14. Autorius, pateikdamas nuotraukų koliažą, patvirtina, kad yra šių nuotraukų autorius ir yra gavęs jose esančių asmenų tėvų sutikimą šias nuotraukas pateikti parodai. Už autorinių teisių pažeidimus atsako nuotraukas pateikęs asmuo.




Priedas Nr. 1



	Pedagogo vardas, pavardė, el. paštas,
telefono numeris
	

	Pareigos (kvalifikacija)
	

	Ugdymo įstaigos pavadinimas

